ระเบียบสำนักงานคณะกรรมการกำกับและส่งเสริมการประกอบธุรกิจประกันภัยระเบียบสำนักงานคณะกรรมการกำกับและส่งเสริมการประกอบธุรกิจประกันภัยว่าด้วยเครื่องแบบและการแต่งกายของเลขาธิการพนักงานและลูกจ้างของสำนักงานคณะกรรมการกำกับและส่งเสริมการประกอบธุรกิจประกันภัยพ.ศ. ๒๕๕๙ โดยที่เป็นการสมควรให้มีระเบียบว่าด้วยเครื่องแบบและการแต่งกายของเลขาธิการพนักงานและลูกจ้างของสำนักงานคณะกรรมการกำกับและส่งเสริมการประกอบธุรกิจประกันภัยอาศัยอำนาจตามความในมาตรา๓๒ (๒) แห่งพระราชบัญญัติคณะกรรมการกำกับและส่งเสริมการประกอบธุรกิจประกันภัย พ.ศ.๒๕๕๐ เลขาธิการคณะกรรมการกำกับและส่งเสริมการประกอบธุรกิจประกันภัยจึงวางระเบียบไว้ดังต่อไปนี้ข้อ๑ ระเบียบนี้เรียกว่า ระเบียบสำนักงานคณะกรรมการกำกับและส่งเสริมการประกอบธุรกิจประกันภัยว่าด้วยเครื่องแบบและการแต่งกายของเลขาธิการพนักงานและลูกจ้างของสำนักงานคณะกรรมการกำกับและส่งเสริมการประกอบธุรกิจประกันภัยพ.ศ. ๒๕๕๙ข้อ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ ในระเบียบนี้สำนักงาน หมายความว่าสำนักงานคณะกรรมการกำกับและส่งเสริมการประกอบธุรกิจประกันภัยเลขาธิการ หมายความว่าเลขาธิการคณะกรรมการกำกับและส่งเสริมการประกอบธุรกิจประกันภัยพนักงาน หมายความว่าพนักงานของสำนักงานคณะกรรมการกำกับและส่งเสริมการประกอบธุรกิจประกันภัยลูกจ้าง หมายความว่าลูกจ้างของสำนักงานคณะกรรมการกำกับและส่งเสริมการประกอบธุรกิจประกันภัยข้อ๔ ให้เลขาธิการเป็นผู้รักษาการตามระเบียบนี้ในกรณีที่มีปัญหาเกี่ยวกับการปฏิบัติตามระเบียบนี้หรือระเบียบนี้ไม่ได้กำหนดเรื่องใดไว้ให้เลขาธิการเป็นผู้พิจารณาวินิจฉัยชี้ขาดหมวด ๑ชนิดของเครื่องแบบ ข้อ๕ เครื่องแบบมี ๓ ชนิด คือ(๑)เครื่องแบบปฏิบัติการ เป็นเครื่องแต่งกายที่กำหนดไว้เพื่อใช้ในการปฏิบัติงานปกติหรือปฏิบัติงานอื่นตามที่เลขาธิการมอบหมาย(๒)เครื่องแบบตรวจการเป็นเครื่องแต่งกายที่กำหนดไว้เพื่อใช้ในการปฏิบัติงานนอกที่ตั้งสำนักงานเกี่ยวกับการกำกับตรวจสอบ ยึดหรืออายัดทรัพย์สิน และเข้าร่วมพิธีกับหน่วยงานราชการอื่นหรือปฏิบัติงานอื่นตามที่เลขาธิการมอบหมาย(๓)เครื่องแบบพิธีการเป็นเครื่องแต่งกายที่กำหนดไว้เพื่อใช้ในโอกาสที่เข้าร่วมพิธีตามหมายกำหนดการของสำนักพระราชวังและตามกำหนดการของพิธีที่ส่วนราชการอื่นหรือสำนักงานกำหนดหมวด ๒เครื่องแบบปฏิบัติการ ข้อ๖ เครื่องแบบปฏิบัติการ มีลักษณะและส่วนประกอบดังนี้(๑)เสื้อสีฟ้าอ่อน(ก)เลขาธิการ พนักงาน และลูกจ้างชาย ให้ใช้เสื้อได้ ๒ แบบ๑)แบบที่ ๑ เสื้อคอพับแขนยาวรัดข้อมือ มีดุมที่ข้อมือข้างละ ๑ ดุม ตัวเสื้อ ผ่าอกตลอดมีสาบกว้าง ๓.๕ เซนติเมตร มีดุมที่คอและแนวอกเสื้อ ๖ ดุม ระยะห่างเท่า ๆ กัน พอสมควรอกเสื้อทั้งสองข้างมีกระเป๋ารูปมน ปะข้างละ ๑ กระเป๋ามีใบปกกระเป๋ารูปมนชายกลางแหลม กึ่งกลางกระเป๋ามีแถบทางดิ่งกว้าง ๓.๕ เซนติเมตรที่ปากกระเป๋าทั้งสองข้างมีดุมสำหรับขัดใบปกกระเป๋าที่ไหล่เสื้อทั้งสองข้างมีอินทรธนูประดับติดกับเสื้อบริเวณไหล่เหนือบ่าทั้งสองข้างที่ปกเสื้อทั้งสองข้างประดับเครื่องหมายสังกัดตราสัญลักษณ์สำนักงานทำด้วยโลหะโปร่งสีทองสูง๒ เซนติเมตร เมื่อสวมเสื้อนี้ให้ขัดดุมทุกดุม ยกเว้นดุมบนสุดที่อกเสื้อติดกับคอและให้สอดชายเสื้อไว้ในกางเกง๒)แบบที่ ๒ เสื้อคอพับแขนสั้น ตัวเสื้อผ่าอกตลอด มีสาบกว้าง ๓.๕ เซนติเมตร มีดุมที่คอและแนวอกเสื้อ๖ ดุม ระยะห่างเท่า ๆ กันพอสมควร อกเสื้อทั้งสองข้างมีกระเป๋ารูปมน ปะข้างละ ๑กระเป๋า มีใบปกกระเป๋ารูปมนชายกลางแหลม กึ่งกลางกระเป๋ามีแถบทางดิ่งกว้าง ๓.๕เซนติเมตร ที่ปากกระเป๋าทั้งสองข้าง มีดุมสำหรับขัดใบปกกระเป๋า ที่ไหล่เสื้อทั้งสองข้างมีอินทรธนูประดับติดกับเสื้อบริเวณไหล่เหนือบ่าทั้งสองข้างที่ปกเสื้อทั้งสองข้างประดับเครื่องหมายสังกัดตราสัญลักษณ์สำนักงานทำด้วยโลหะโปร่งสีทองสูง๒ เซนติเมตร เมื่อสวมเสื้อนี้ให้ขัดดุมทุกดุมยกเว้นดุมบนสุดที่อกเสื้อติดกับคอและให้สอดชายเสื้อไว้ในกางเกง(ข)เลขาธิการ พนักงาน และลูกจ้างหญิง ให้ใช้เสื้อได้ ๓ แบบ๑) แบบที่ ๑ อนุโลมตามแบบที่ ๑ ของเลขาธิการ พนักงานและลูกจ้างชาย๒)แบบที่ ๒ เสื้อคอพับแขนสั้น ตัวเสื้อผ่าอกตลอดมีสาบกว้าง ๒.๕เซนติเมตรมีดุมที่คอและแนวอกเสื้อ ๖ ดุม ระยะห่างเท่า ๆ กันพอสมควรอกเสื้อทั้งสองข้างมีกระเป๋ารูปมนปะข้างละ ๑ กระเป๋ามีใบปกกระเป๋ารูปมนชายกลางแหลม กึ่งกลางกระเป๋ามีแถบทางดิ่งกว้าง ๒.๕ เซนติเมตร ที่ปากกระเป๋าทั้งสองข้างมีดุมสำหรับขัดใบปกกระเป๋าที่ไหล่เสื้อทั้งสองข้างมีอินทรธนูประดับติดกับเสื้อบริเวณไหล่เหนือบ่าทั้งสองข้างที่ปกเสื้อทั้งสองข้างประดับเครื่องหมายสังกัดตราสัญลักษณ์สำนักงานทำด้วยโลหะโปร่งสีทองสูง๒ เซนติเมตร เมื่อสวมเสื้อนี้ให้ขัดดุมทุกดุมยกเว้นดุมบนสุดที่อกเสื้อติดกับคอและให้สอดชายเสื้อไว้ในกางเกงหรือกระโปรง๓)แบบที่ ๓ เสื้อคอแบะ (ปกเทเลอร์) ปล่อยเอว แขนสั้นตัวเสื้อผ่าอกตลอด ไม่มีสาบเสื้อมีดุมเสื้อที่แนวอกเสื้อ ๓ ดุม ระยะห่างเท่า ๆ กัน พอสมควร มีกระเป๋าปะด้านล่าง ๒กระเป๋า รูปสี่เหลี่ยมปะติดกับตัวเสื้อในระดับเอวข้างละ ๑ กระเป๋ามีใบปกกระเป๋ารูปมนชายกลางแหลม กึ่งกลางกระเป๋า มีแถบทางดิ่งกว้าง ๒.๕ เซนติเมตรที่ปากกระเป๋าทั้งสองข้างมีดุมสำหรับขัดใบปกกระเป๋าที่ไหล่เสื้อทั้งสองข้างมีอินทรธนูประดับติดกับเสื้อตรงบริเวณไหล่เหนือบ่าทั้งสองข้างที่ปกเสื้อทั้งสองข้างประดับเครื่องหมายสังกัดตราสัญลักษณ์สำนักงานทำด้วยโลหะโปร่งสีทองสูง๒ เซนติเมตร เมื่อสวมเสื้อนี้ให้ขัดดุมทุกดุม และการสวมเครื่องแบบปฏิบัติการแบบที่ ๓ ให้ปล่อยชายเสื้อทับกระโปรงหรือกางเกงดุมที่ใช้กับเสื้อทั้งหมดมีลักษณะเป็นรูปกลมแบนทำด้วยวัตถุสีเดียวกับเสื้อ(๒)กางเกง กระโปรง สีกรมท่าเข้ม(ก)เลขาธิการ พนักงาน และลูกจ้างชาย ให้ใช้กางเกงขายาวทรงสุภาพไม่พับปลายขาปลายขาปิดข้อเท้า กว้างไม่น้อยกว่า ๑๖ เซนติเมตร และไม่เกิน ๒๒เซนติเมตร มีจีบไม่เกินข้างละ ๒ จีบหรือไม่มีจีบที่ขอบเอวมีห่วงสำหรับสอดเข็มขัดทำด้วยผ้าสีเดียวกับกางเกงกว้างไม่เกิน ๑เซนติเมตร จำนวน ๖ ห่วง ที่แนวตะเข็บ ขอบกางเกงด้านข้างมีกระเป๋าเจาะข้างละ ๑กระเป๋า ด้านหลังมีกระเป๋าเจาะข้างละ ๑ กระเป๋าไม่มีใบปกกระเป๋า(ข)เลขาธิการ พนักงาน และลูกจ้างหญิง ให้ใช้กางเกงและกระโปรง รวม ๓ แบบ๑)แบบที่ ๑ กางเกงขายาว อนุโลมตามแบบเลขาธิการ พนักงานและลูกจ้างชาย๒)แบบที่ ๒ กางเกงขายาวทรงสุภาพ ขาตรง ไม่พับปลายขา ปลายขาปิดข้อเท้า กว้างไม่น้อยกว่า๑๖ เซนติเมตรและไม่เกิน ๒๒ เซนติเมตร ไม่มีลวดลายขอบกางเกงกว้างประมาณ ๑ นิ้วมีหรือไม่มีกระเป๋าก็ได้ที่ขอบเอวมีห่วงสำหรับสอดเข็มขัดทำด้วยผ้าสีเดียวกับกางเกงกว้างไม่เกิน ๑เซนติเมตร จำนวน ๕ ห่วง ที่แนวตะเข็บขอบกางเกง๓)แบบที่ ๓ กระโปรงยาว ทรงตรงหรือปลายบานเล็กน้อยปิดเข่าพอสมควร ด้านข้างมีกระเป๋าเจาะข้างละ ๑ กระเป๋า ไม่มีใบปกกระเป๋าปากกระเป๋าเฉียงลงทางข้างเล็กน้อยหรือจะไม่มีกระเป๋าก็ได้กรณีเลขาธิการพนักงาน และลูกจ้างหญิงมุสลิม หากจะใช้กระโปรง อนุโลมให้ยาวคลุมข้อเท้าก็ได้(๓)อินทรธนูให้มีอินทรธนูมีลักษณะแข็งสำหรับใช้ประดับเหนือบ่าทั้งสองข้างจากไหล่ไปคอพื้นทำด้วยสักหลาดสีกรมท่าเข้มด้านปลายมนติดดุมโลหะสีทองตราสัญลักษณ์สำนักงาน ขนาด ๒ เซนติเมตร สำหรับตำแหน่งเลขาธิการพนักงานและลูกจ้างชาย ขนาดกว้าง ๕ เซนติเมตร ยาว ๑๒.๕ เซนติเมตร สำหรับตำแหน่งเลขาธิการพนักงานและลูกจ้างหญิง ขนาดกว้าง ๔.๘ เซนติเมตร ยาว ๑๒ เซนติเมตร โดยมีเครื่องหมายตำแหน่งติดบนอินทรธนูดังนี้(ก)เลขาธิการอินทรธนูมีสัญลักษณ์แสงประภาคารรูปสี่เหลี่ยมทำด้วยโลหะสีทอง จำนวน ๕ ดวงโดย ๔ ดวงเรียงเป็นรูปสี่เหลี่ยม และดวงที่ ๕ เรียงต่อยอดห่างกันพองาม มีช่อชัยพฤกษ์ห่างจากขอบอินทรธนูด้านฐาน๐.๕ เซนติเมตร(ข)พนักงานตำแหน่งรองเลขาธิการอินทรธนูมีสัญลักษณ์แสงประภาคารรูปสี่เหลี่ยมทำด้วยโลหะสีทอง จำนวน ๔ ดวงเรียงเป็นรูปสี่เหลี่ยมห่างกันพองาม มีช่อชัยพฤกษ์ห่างจากขอบอินทรธนูด้านฐาน ๐.๕เซนติเมตร(ค)พนักงานตำแหน่งผู้ช่วยเลขาธิการอินทรธนูมีสัญลักษณ์แสงประภาคารรูปสี่เหลี่ยมทำด้วยโลหะสีทอง จำนวน ๓ ดวงเรียงตามแนวยาวห่างกันพองาม มีช่อชัยพฤกษ์ห่างจากขอบอินทรธนูด้านฐาน ๐.๕ เซนติเมตร(ง)พนักงานตำแหน่งผู้อำนวยการฝ่ายอาวุโส ผู้อำนวยการภาคอาวุโสและผู้ทรงคุณวุฒิอินทรธนูมีสัญลักษณ์แสงประภาคารรูปสี่เหลี่ยมทำด้วยโลหะสีทองจำนวน ๒ ดวง เรียงตามแนวยาวห่างกันพองาม มีช่อชัยพฤกษ์ห่างจากขอบอินทรธนูด้านฐาน๐.๕ เซนติเมตร(จ)พนักงานตำแหน่งผู้อำนวยการกลุ่มงาน ผู้อำนวยการภาค นักวิชาการเชี่ยวชาญพิเศษ หัวหน้ากลุ่มงานผู้อำนวยการสำนักงานคณะกรรมการกำกับและส่งเสริมการประกอบธุรกิจประกันภัยจังหวัดนักวิชาการเชี่ยวชาญอาวุโสผู้เชี่ยวชาญพิเศษ และนักวิชาการเชี่ยวชาญอินทรธนูมีสัญลักษณ์แสงประภาคารรูปสี่เหลี่ยมทำด้วยโลหะสีทอง จำนวน ๑ ดวงมีแถบสีทองขนาด ๑.๒ เซนติเมตร จำนวน ๔ แถบติดใต้สัญลักษณ์แสงประภาคารรูปสี่เหลี่ยม แต่ละแถบห่างกัน ๐.๕เซนติเมตรและห่างจากขอบอินทรธนูด้านฐาน ๐.๕ เซนติเมตร(ฉ)พนักงานตำแหน่งผู้เชี่ยวชาญ ผู้ชำนาญงานอาวุโสและผู้ชำนาญงานอินทรธนูมีแถบสีทองขนาด ๑.๒ เซนติเมตร จำนวน ๔ แถบ แต่ละแถบห่างกัน ๐.๕เซนติเมตรและห่างจากขอบอินทรธนูด้านฐาน ๐.๕ เซนติเมตร(ช)พนักงานตำแหน่งเจ้าหน้าที่ชำนาญการ เจ้าหน้าที่อาวุโส และเจ้าหน้าที่อินทรธนูมีแถบสีทองขนาด ๑.๒ เซนติเมตร จำนวน ๓ แถบ แต่ละแถบห่างกัน ๐.๕เซนติเมตรและห่างจากขอบอินทรธนูด้านฐาน ๐.๕ เซนติเมตร(ซ)พนักงานตำแหน่งพนักงานปฏิบัติการอาวุโส และพนักงานปฏิบัติการอินทรธนูมีแถบสีทองขนาด ๑.๒ เซนติเมตร จำนวน ๒ แถบ แต่ละแถบห่างกัน ๐.๕เซนติเมตรและห่างจากขอบอินทรธนูด้านฐาน ๐.๕ เซนติเมตร(ฌ)พนักงานตำแหน่งพนักงานขับรถ อินทรธนูมีแถบสีทองขนาด ๑.๒ เซนติเมตร จำนวน ๑ แถบติดห่างจากขอบอินทรธนูด้านฐาน ๐.๕ เซนติเมตร(ญ)ลูกจ้าง อินทรธนูไม่มีเครื่องหมายตำแหน่งติดบนอินทรธนู(๔)เข็มขัดให้ใช้สายเข็มขัดทำด้วยด้ายถักสีกรมท่าเข้มหัวเข็มขัดทำด้วยโลหะสีทองเป็นรูปสี่เหลี่ยมผืนผ้าแนวนอนมีตราสัญลักษณ์สำนักงานประดับกึ่งกลางหัวเข็มขัด(๕)รองเท้า ถุงเท้า(ก)เลขาธิการ พนักงาน และลูกจ้างชาย ให้ใช้รองเท้าหุ้มส้น หรือหุ้มข้อทำด้วยหนัง หรือวัตถุเทียมหนังสีดำไม่มีลวดลายถุงเท้าสีดำ(ข)เลขาธิการ พนักงาน และลูกจ้างหญิง ให้ใช้รองเท้าหุ้มส้นทำด้วยหนังหรือวัตถุเทียมหนังสีดำปิดปลายเท้าส้นสูงไม่เกิน ๑๐ เซนติเมตรไม่มีลวดลาย(๖)ป้ายชื่อให้มีป้ายชื่อพื้นสีดำขนาดกว้างไม่เกิน๒.๕ เซนติเมตร แสดงชื่อตัวชื่อสกุลและอาจแสดงชื่อตำแหน่งในการบริหารหรือชื่อตำแหน่งในสายงานประดับที่อกเสื้อด้านขวาหมวด ๓เครื่องแบบตรวจการ ข้อ๗ เครื่องแบบตรวจการ มีลักษณะและส่วนประกอบดังนี้(๑)หมวก(ก)เลขาธิการ พนักงาน และลูกจ้างชาย ให้ใช้หมวกทรงหม้อตาลสีกรมท่าเข้ม กะบังหน้าทำด้วยหนังหรือวัสดุเทียมหนังสีดำ ที่ขอบโค้งของกะบังหน้าหมวกมีช่อชัยพฤกษ์ จำนวน๑ แถว ปักด้วยดิ้นทอง สายรัดคางหนังเทียมหรือวัสดุเทียมหนังสีทอง มีดุมโลหะสีทองตราสัญลักษณ์สำนักงานขนาดเล็กติดที่ข้างหมวกข้างละ๑ ดุม ผ้าพันหมวกสีดำ ที่หน้าหมวกติดตราสัญลักษณ์สำนักงานล้อมรอบด้วยช่อชัยพฤกษ์ปักดิ้นทองสูง ๕ เซนติเมตร บนหมอนสักหลาดสีกรมท่าเข้ม(ข)เลขาธิการ พนักงาน และลูกจ้างหญิง ให้ใช้หมวกแก๊ปทรงอ่อนพับปีกสีกรมท่าเข้ม กะบังหน้าสีเดียวกับหมวกที่ขอบโค้งของกะบังหน้าหมวกมีช่อชัยพฤกษ์ จำนวน ๑ แถว ปักด้วยดิ้นทอง สายรัดคางสีทองมีดุมโลหะสีทองตราสัญลักษณ์สำนักงาน ขนาดเล็กติดที่ข้างหมวกข้างละ ๑ ดุม ผ้าพันหมวกสีดำที่หน้าหมวกติดตราสัญลักษณ์สำนักงานล้อมรอบด้วยช่อชัยพฤกษ์ ปักดิ้นสีทองสูง ๔.๕เซนติเมตร บนหมอนสักหลาดสีกรมท่าเข้มกรณีเลขาธิการพนักงาน และลูกจ้างหญิงมุสลิม หากจะใช้ผ้าคลุมศีรษะให้ใช้ผ้าคลุมศีรษะสีกลมกลืนกับเสื้อ กระโปรงหรือกางเกงโดยให้คลุมศีรษะทั้งหมดเว้นใบหน้าชายผ้าคลุมศีรษะด้านข้างยาวถึงบ่าด้านหน้ายาวถึงระดับหน้าอกขอบผ้าคลุมเย็บเรียบ ในกรณีที่มีการสวมหมวก ให้สวมหมวกทับผ้าคลุมศีรษะการสวมหมวกให้สวมในโอกาสอันควร(๒)เสื้อสีกรมท่าเข้ม(ก)เลขาธิการ พนักงาน และลูกจ้างชาย ให้ใช้เสื้อได้ ๒ แบบ๑)แบบที่ ๑ เสื้อคอพับแขนยาวรัดข้อมือ มีดุมที่ข้อมือข้างละ ๑ ดุม ตัวเสื้อ ผ่าอกตลอดมีสาบกว้าง ๓.๕ เซนติเมตร มีดุมที่คอและแนวอกเสื้อ ๖ ดุม ระยะห่างเท่า ๆกันพอสมควรอกเสื้อทั้งสองข้างมีกระเป๋ารูปมนปะข้างละ ๑ กระเป๋ามีใบปกกระเป๋าเป็นรูปมนชายกลางแหลมกึ่งกลางกระเป๋ามีแถบทางดิ่งกว้าง ๓.๕ เซนติเมตรที่ปากกระเป๋าทั้งสองข้างมีดุมสำหรับขัดใบปกกระเป๋าที่ไหล่เสื้อทั้งสองข้างมีอินทรธนูประดับติดกับเสื้อบริเวณไหล่เหนือบ่าทั้งสองข้างที่ปกเสื้อทั้งสองข้างประดับเครื่องหมายสังกัดตราสัญลักษณ์สำนักงานทำด้วยโลหะโปร่งสีทองสูง๒.๕ เซนติเมตร เมื่อสวมเสื้อนี้ให้ขัดดุมทุกดุม ยกเว้นดุมบนสุดที่อกเสื้อติดกับคอและให้สอดชายเสื้อไว้ในกางเกง๒)แบบที่ ๒ เสื้อคอพับแขนสั้น ตัวเสื้อผ่าอกตลอด มีสาบกว้าง ๓.๕ เซนติเมตร มีดุมที่คอและแนวอกเสื้อ๖ ดุม ระยะห่างเท่า ๆ กันพอสมควร อกเสื้อทั้งสองข้างมีกระเป๋ารูปมนปะข้างละ ๑กระเป๋า มีใบปกกระเป๋ารูปมนชายกลางแหลม กึ่งกลางกระเป๋ามีแถบทางดิ่งกว้าง ๓.๕เซนติเมตร ที่ปากกระเป๋าทั้งสองข้างมีดุมสำหรับขัดใบปกกระเป๋าที่ไหล่เสื้อทั้งสองข้างมีอินทรธนูประดับติดกับเสื้อบริเวณไหล่เหนือบ่าทั้งสองข้างที่ปกเสื้อทั้งสองข้างประดับเครื่องหมายสังกัดตราสัญลักษณ์สำนักงานทำด้วยโลหะโปร่งสีทองสูง๒.๕ เซนติเมตร เมื่อสวมเสื้อนี้ให้ขัดดุมทุกดุมยกเว้นดุมบนสุดที่อกเสื้อติดกับคอและให้สอดชายเสื้อไว้ในกางเกง(ข)เลขาธิการ พนักงาน และลูกจ้างหญิง ให้ใช้เสื้อได้ ๒ แบบ๑)แบบที่ ๑ อนุโลมตามแบบที่ ๑ ของเลขาธิการ พนักงาน และลูกจ้างชาย๒)แบบที่ ๒ เสื้อคอพับแขนสั้น ตัวเสื้อผ่าอกตลอดมีสาบกว้าง ๒.๕ เซนติเมตร มีดุมที่คอและแนวอกเสื้อ๖ ดุม ระยะห่างเท่า ๆ กันพอสมควร อกเสื้อทั้งสองข้างมีกระเป๋ารูปมนปะข้างละ ๑กระเป๋า มีใบปกกระเป๋ารูปมนชายกลางแหลม กึ่งกลางกระเป๋ามีแถบทางดิ่งกว้าง ๒.๕เซนติเมตรที่ปากกระเป๋าทั้งสองข้างมีดุมสำหรับขัดใบปกกระเป๋าที่ไหล่เสื้อทั้งสองข้างมีอินทรธนูประดับติดกับเสื้อบริเวณไหล่เหนือบ่าทั้งสองข้างที่ปกเสื้อทั้งสองข้างประดับเครื่องหมายสังกัดตราสัญลักษณ์สำนักงานทำด้วยโลหะโปร่งสีทองสูง๒ เซนติเมตร เมื่อสวมเสื้อนี้ให้ขัดดุมทุกดุมยกเว้นดุมบนสุดที่อกเสื้อติดกับคอและให้สอดชายเสื้อไว้ในกางเกงหรือกระโปรงกรณีเลขาธิการพนักงาน และลูกจ้างหญิงมุสลิม อนุโลมให้ใช้เสื้อคอพับ ตามแบบที่ ๒ โดยในส่วนแขนเสื้อให้เป็นแขนยาวรัดข้อมือดุมที่ใช้กับเสื้อทั้งหมดมีลักษณะเป็นรูปกลมแบนทำด้วยวัตถุสีเดียวกับเสื้อ(๓)กางเกง กระโปรง สีกรมท่าเข้ม ให้ใช้ตามแบบที่กำหนดในข้อ ๖ (๒)(๔)อินทรธนูให้ใช้ตามแบบที่กำหนดในข้อ ๖ (๓)(๕)เข็มขัด ให้ใช้ตามแบบที่กำหนดในข้อ ๖ (๔)(๖)รองเท้า ถุงเท้า ให้ใช้ตามแบบที่กำหนดในข้อ ๖ (๕)(๗)ป้ายชื่อ ให้ใช้ตามแบบที่กำหนดในข้อ ๖ (๖)หมวด ๔เครื่องแบบพิธีการ ข้อ๘ เครื่องแบบพิธีการมี ๓ ประเภท คือ(๑)เครื่องแบบปกติขาว(๒)เครื่องแบบครึ่งยศ(๓)เครื่องแบบเต็มยศข้อ๙ เครื่องแบบปกติขาว ประกอบด้วย(๑)หมวก(ก)เลขาธิการ พนักงาน และลูกจ้างชาย ให้ใช้หมวกทรงหม้อตาลสีขาว กะบังหน้าทำด้วยหนังหรือวัสดุเทียมหนังสีดำที่ขอบโค้งของกะบังหน้าหมวกมีช่อชัยพฤกษ์จำนวน ๑ แถว ปักด้วยดิ้นทอง สายรัดคางสีทองกว้าง ๑ เซนติเมตรมีดุมโลหะสีทองตราสัญลักษณ์สำนักงานขนาดเล็กติดที่ข้างหมวกข้างละ ๑ ดุมผ้าพันหมวกสีขาว ที่หน้าหมวกติดตราสัญลักษณ์สำนักงานล้อมรอบด้วยช่อชัยพฤกษ์ปักดิ้นทองสูง ๕ เซนติเมตร บนหมอนสักหลาดสีดำ(ข)เลขาธิการ พนักงาน และลูกจ้างหญิง ให้ใช้หมวกแก๊ปทรงอ่อนพับปีกขาวกะบังหน้าสีเดียวกับหมวก ที่ขอบโค้งของกะบังหน้าหมวกมีช่อชัยพฤกษ์ จำนวน ๑ แถวปักด้วยดิ้นทองสายรัดคางสีทอง มีดุมโลหะสีทองตราสัญลักษณ์สำนักงานขนาดเล็กติดที่ข้างหมวกข้างละ ๑ ดุม ผ้าพันหมวกสีขาวที่หน้าหมวกติดตราสัญลักษณ์สำนักงานล้อมรอบด้วยช่อชัยพฤกษ์ ปักดิ้นสีทองสูง ๔.๕เซนติเมตร บนหมอนสักหลาดสีดำ(๒)เสื้อ(ก)เลขาธิการ พนักงาน และลูกจ้างชาย ให้ใช้เสื้อแบบราชการสีขาว ใช้ดุมโลหะสีทองตราสัญลักษณ์สำนักงานขนาดเส้นผ่าศูนย์กลาง ๒ เซนติเมตร ๕ ดุม(ข)เลขาธิการ พนักงาน และลูกจ้างหญิง ให้ใช้เสื้อแบบราชการสีขาวใช้ดุมโลหะสีทองตราสัญลักษณ์สำนักงาน ขนาดเส้นผ่าศูนย์กลาง ๒ เซนติเมตร ๓ ดุม(๓)อินทรธนูให้มีอินทรธนูมีลักษณะแข็ง สำหรับใช้ประดับเหนือบ่าทั้งสองข้างจากไหล่ไปคอพื้นทำด้วยสักหลาดสีดำด้านปลายมนติดดุมโลหะสีทองตราสัญลักษณ์สำนักงาน ขนาด ๒ เซนติเมตร สำหรับตำแหน่งเลขาธิการพนักงานและลูกจ้างชาย ขนาดกว้าง ๕ เซนติเมตร ยาว ๑๒.๕ เซนติเมตร สำหรับตำแหน่งเลขาธิการพนักงานและลูกจ้างหญิง ขนาดกว้าง ๔.๘ เซนติเมตร ยาว ๑๒ เซนติเมตร โดยมีเครื่องหมายตำแหน่งติดบนอินทรธนูดังนี้(ก)เลขาธิการอินทรธนูปักดิ้นทองลายดอกพุดตานต่อดอกเต็มแผ่นอินทรธนูล้อมฐานดุมมีดาวสิบหกแฉกทำด้วยโลหะสีทองติดทับบนดอกพุดตานกึ่งกลางอินทรธนูมีขอบสีทองล้อมรอบอินทรธนู(ข)พนักงานตำแหน่งรองเลขาธิการ ผู้ช่วยเลขาธิการ และผู้อำนวยการฝ่ายอาวุโส ผู้อำนวยการภาคอาวุโสและผู้ทรงคุณวุฒิ อินทรธนูปักดิ้นทองลายดอกพุดตานต่อดอกเต็มแผ่นอินทรธนูล้อมฐานดุมมีดาวสิบหกแฉกทำด้วยโลหะสีทองติดทับบนดอกพุดตานกึ่งกลางอินทรธนูมีขอบสีทองล้อมรอบอินทรธนูยกเว้นด้านฐาน(ค)พนักงานตำแหน่งผู้อำนวยการกลุ่มงาน ผู้อำนวยการภาค นักวิชาการเชี่ยวชาญพิเศษ หัวหน้ากลุ่มงานผู้อำนวยการสำนักงานคณะกรรมการกำกับและส่งเสริมการประกอบธุรกิจประกันภัยจังหวัด นักวิชาการเชี่ยวชาญอาวุโสผู้เชี่ยวชาญพิเศษ และนักวิชาการเชี่ยวชาญ อินทรธนูปักดิ้นทองลายดอกพุดตานต่อดอกเต็มแผ่นอินทรธนูล้อมฐานดุมมีขอบสีทองล้อมรอบอินทรธนูยกเว้นด้านฐาน(ง)พนักงานตำแหน่งผู้เชี่ยวชาญ ผู้ชำนาญงานอาวุโสและผู้ชำนาญงานอินทรธนูปักดิ้นทองลายดอกพุดตานต่อดอก จำนวน ๓ ดอกมีขอบสีทองล้อมรอบอินทรธนูยกเว้นด้านฐาน(จ)พนักงานตำแหน่งเจ้าหน้าที่ชำนาญการ เจ้าหน้าที่อาวุโส และเจ้าหน้าที่อินทรธนูปักดิ้นทองลายดอกพุดตาน จำนวน ๒ ดอกมีขอบสีทองล้อมรอบอินทรธนูยกเว้นด้านฐาน(ฉ)พนักงานตำแหน่ง พนักงานปฏิบัติการอาวุโส พนักงานปฏิบัติการ และพนักงานขับรถ อินทรธนูปักดิ้นทองลายดอกพุดตานจำนวน ๑ ดอก มีขอบสีทองล้อมรอบอินทรธนูยกเว้นด้านฐาน(ช)ลูกจ้าง อินทรธนูไม่มีเครื่องหมายตำแหน่งติดบนอินทรธนู มีขอบสีทองล้อมรอบ อินทรธนูยกเว้นด้านฐาน(๔)กางเกง กระโปรง(ก)เลขาธิการ พนักงาน และลูกจ้างชาย ให้ใช้กางเกงแบบราชการสีขาว ขายาวไม่พับปลายขา(ข)เลขาธิการ พนักงาน และลูกจ้างหญิง ให้ใช้กระโปรงแบบราชการสีขาว(๕)รองเท้า ถุงเท้า(ก)เลขาธิการ พนักงาน และลูกจ้างชาย ให้ใช้รองเท้าหุ้มส้นหรือหุ้มข้อไม่มีลวดลายทำด้วยหนังหรือวัตถุเทียมหนังสีดำ ถุงเท้าสีดำ(ข)เลขาธิการ พนักงาน และลูกจ้างหญิง ให้ใช้รองเท้าหุ้มส้นทำด้วยหนังหรือวัตถุเทียม หนังสีดำแบบปิดปลายเท้า ไม่มีลวดลาย ส้นสูงไม่เกิน ๑๐ เซนติเมตร ไม่มีลวดลาย ถุงน่อง หรือถุงเท้ายาวสีเนื้อ(๖)เครื่องหมายสังกัดให้มีเครื่องหมายแสดงสังกัดเป็นรูปตราสัญลักษณ์สำนักงานทำด้วยโลหะโปร่งสีทองสูง๒ เซนติเมตร ติดที่คอเสื้อตอนหน้าทั้งสองข้างข้อ๑๐ เครื่องแบบครึ่งยศ ลักษณะและส่วนประกอบเช่นเดียวกับเครื่องแบบปกติขาว เว้นแต่กางเกงหรือกระโปรงให้ใช้ผ้าสีดำผู้ที่ได้รับพระราชทานเครื่องราชอิสริยาภรณ์ให้ประดับเครื่องราชอิสริยาภรณ์ที่ได้รับและผู้ได้รับพระราชทานเครื่องราชอิสริยาภรณ์ชั้นสายสะพายให้ประดับเครื่องราชอิสริยาภรณ์แต่ไม่ต้องสวมสายสะพายข้อ๑๑ เครื่องแบบเต็มยศ ลักษณะและส่วนประกอบเช่นเดียวกับเครื่องแบบครึ่งยศ ผู้ที่ได้รับพระราชทานเครื่องราชอิสริยาภรณ์ให้ประดับเครื่องราชอิสริยาภรณ์ที่ได้รับและผู้ที่ได้รับพระราชทานเครื่องราชอิสริยาภรณ์ชั้นสายสะพายให้ประดับเครื่องราชอิสริยาภรณ์พร้อมสวมสายสะพายตามที่กำหนดไว้ในหมายกำหนดการหรือกำหนดการหมวด ๕การแต่งกายในวันปฏิบัติงาน ข้อ๑๒ การแต่งกายของเลขาธิการ พนักงานและลูกจ้าง ในวันปฏิบัติงานนอกเหนือจากที่กำหนดตามหมวด ๑ ถึงหมวด ๔ให้แต่งกายโดยใช้แบบและสีที่สุภาพเรียบร้อยเหมาะสมกับกาลเทศะดังนี้(๑)เลขาธิการ พนักงาน และลูกจ้างชาย ให้ใช้เสื้อเชิ้ต มีปกและกางเกงขายาวซึ่งต้องไม่ใช่ผ้ายีนส์ มีสีและแบบที่สุภาพ ไม่พับปลายขา ปลายขาปิดข้อเท้ารองเท้าหุ้มส้นสีเข้ม และถุงเท้าสีเดียวกันกับรองเท้า(๒)เลขาธิการ พนักงาน และลูกจ้างหญิงให้ใช้เสื้อแบบมีแขนเสื้อหรือถ้าแบบไม่มีแขนเสื้อต้องมีเสื้อคลุมเพื่อความเรียบร้อยกางเกงหรือกระโปรงต้องไม่ใช่ผ้ายีนส์ให้ใช้สีและแบบที่สุภาพกระโปรงต้องมีความยาวคลุมเข่าพอสมควรหรือวัดจากเหนือเข่าขึ้นไปไม่เกิน ๒ นิ้ว โดยอนุโลม รองเท้าต้องเป็นรองเท้าหุ้มส้นหรือรัดส้นมีแบบและสีสุภาพกรณีเลขาธิการพนักงาน และลูกจ้างหญิงมุสลิมอนุโลมให้ใช้เสื้อแขนยาวรัดข้อมือได้หากจะใช้ผ้าคลุมศีรษะให้ใช้ผ้าคลุมศีรษะที่มีสีกลมกลืนกับเสื้อ กระโปรงหรือกางเกงโดยให้คลุมศีรษะทั้งหมดเว้นใบหน้า ชายผ้าคลุมศีรษะด้านข้างยาวถึงบ่าด้านหน้ายาวถึงระดับหน้าอก ขอบผ้าคลุมเย็บเรียบหมวด ๖เบ็ดเตล็ด ข้อ๑๓ เครื่องแบบสำหรับเลขาธิการพนักงานและลูกจ้าง ชนิดใดจะแต่งในวันหรือโอกาสกรณีใดให้เป็นไปตามที่สำนักงานกำหนดข้อ๑๔ เลขาธิการพนักงานและลูกจ้างซึ่งได้รับพระราชทานเครื่องราชอิสริยาภรณ์ หรือได้รับพระราชทานพระบรมราชานุญาตให้ประดับเครื่องราชอิสริยาภรณ์ต่างประเทศให้ประดับแพรแถบเครื่องราชอิสริยาภรณ์ที่อกเสื้อเหนือกระเป๋าซ้ายเว้นแต่เครื่องราชอิสริยาภรณ์ซึ่งมีกฎหมายกำหนดให้ประดับที่อกเสื้อข้างขวาให้ติดแพรแถบที่อกเสื้อเหนือกระเป๋าขวาและในกรณีที่มีแพรแถบหลายแถบให้ติดเรียงกันเป็นแถวยาวแถวละไม่เกิน ๕ แถบข้อ๑๕ เลขาธิการ พนักงานและลูกจ้างซึ่งได้รับเครื่องหมายแสดงความสามารถหรือเข็มแสดงวิทยฐานะของสถาบันการศึกษาของทางราชการหรือหน่วยงานของรัฐให้ประดับเครื่องหมายหรือเข็มนั้นได้ตามที่ส่วนราชการหรือหน่วยงานของรัฐนั้นกำหนดข้อ๑๖ ให้สำนักงานจัดให้มีหรือเขียนรูปตัวอย่างเครื่องแบบแต่ละชนิดแบบหมวก แบบอินทรธนู แบบดุม แบบเข็มกลัดคอเสื้อ และแบบหัวเข็มขัดตามระเบียบนี้โดยให้ประกาศไว้เป็นมาตรฐานประกาศ ณ วันที่ ๑๐พฤศจิกายน พ.ศ. ๒๕๕๙สุทธิพล ทวีชัยการเลขาธิการคณะกรรมการกำกับและส่งเสริมการประกอบธุรกิจประกันภัยวิศนี/ปริยานุช/จัดทำ๑๗ พฤศจิกายน๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๒๕๘ ง/หน้า ๕/๑๔ พฤศจิกายน ๒๕๕๙